Георги Димитров – Джеки
Георги Димитров, наричан по прякор Джеки, е български футболист, защитник, а след края на състезателната си кариера работи като треньор по футбол. Димитров записва 77 мача със 7 гола за националния отбор. Участник на световното първенство в Мексико'86, където е капитан на България. Димитров играе за ЦСКА (София), като е играл също в Берое (Стара Загора), Славия (София) и френския Сент Етиен. Обявен е за Футболист № 1 на България за 1985 година.

Ранни години 
Роден е на 14 януари 1959 г. Между 1978 г. и 1988 г.

Кариера 
Димитров започва кариерата си в Берое (Стара Загора). Дебютира в „А“ група на 17 години през сезон 1975/76, когато записва 3 мача в първенството. През следващата кампания изиграва 18 срещи и бележи 1 гол. В Берое започва и сезон 1977/78. Играе в първите 6 мача на отбора от шампионата, след което е привлечен в ЦСКА (София).

Димитров дебютира за ЦСКА в 7-ия кръг от сезон 1977/78. Влиза като резерва при загуба с 0:1 от Локомотив (София) на 24 септември 1977 г. До края на сезона играе по 90 минути в абсолютно всички мачове на отбора от „А“ група. Носи екипа на ЦСКА в продължение на 9 години, в които записва общо 222 мача с 19 гола в шампионата. Става 4 пъти шампион на България, а 2 пъти печели националната купа.

Успехи с Национален Футболен Отбор 
Дебютът му за националния отбор е на 29 ноември 1978 година срещу Северна Ирландия при загубата с0:2 в София. Последният му мач е на 21 септември 1988 г. при равенството (2:2) срещу отбора на СССР в София. За периода 1978 г. – 1988 г., Георги Димитров записва общо 77 срещи със 7 попадения за националния отбор по футбол, като в 56 е бил негов капитан. Участва на 13-ото Световно първенство по футбол (през 1986 в Мексико) – играе във всичките 4 мача, в които е и капитан на националния футболен отбор на България.

Треньорска дейност 
Бил е треньор на Велбъжд (Левски Кюстендил), Миньор (Пк), Велбъжд (Слокощица) и Марек.

Личен живот и смърт 
Димитров е бил женен за известната поп певица Кристина Димитрова, но по-късно се развеждат. Имат син Мартин.

Георги Димитров умира на 62 години на 8 май 2021 г. от рак.

Източници

Външни препратки 
 Георги-Димитров-Джеки – футболист-треньор
 RSSSF архив на футболистите с най-много мачове и на голмайсторите – на английски
 Planet World Cup архив на резултатите от Световни първенства – на английски
 Planet World Cup архив от съставите на отборите, играли на Световни първенства – на английски
 Георги Димитров-Джеки: Във футбола ни е пълно с подлоги и охлюви, Новинар, 16.07.2005
 BG estrada.com – Кристина Димитрова за Георги Димитров, 13.12.2009
 Топ спорт – Георги Димитров-Джеки за ЦСКА, националния и всичко друго, 15.10.2012
 Легендата Георги Димитров-Джеки: Царе сме на бюджети и оправдания, в. „Труд“, 01.03.2013 

Български футболисти
Футболисти на Берое
Футболисти на ПФК ЦСКА (София)
Футболисти на АС Сент Етиен
Футболисти на Славия (София)
Български треньори по футбол
Български футболисти във Франция
Хора от област Стара Загора
Починали в София
Починали от рак